Zamboangan niemimaa

Zamboangan niemimaa (filipinoksi Tangway ng Kasambuwangaan) on yksi Filippiinien hallinnollisista alueista. Se sijaitsee Mindanaon saaren länsiosassa ja läheisessä saaristossa. Vuoden 2024 väestönlaskennassa Zamboangan niemimaan provinssin väkiluvuksi saatiin 5 089 934. Provinssin maapinta-ala on 18 291,44 neliökilometriä (sisältäen Sulun provinssin). Hallintoalue muodostuu neljästä provinssista: Sulun (1 146 097 as., 2024), Zamboanga del Norten (1 067 067 as.), Zamboanga del Surin (1 045 126 as.) ja Zamboanga Sibugayn provinsseista (661 498 as.) ja kahdesta suurkaupungista: Zamboangan satamakaupungista (1 018 849 as.) ja Isabela (151 297 as.). Aluehallinnon kolmannella tasolla maakunta jakautuu viiteen kaupunkiin ja 86 kuntaan. Hallintokeskuksena toimii Pagadian. Sulun provinssi oli vuosina 1989-2019 osa silloista Mindanaon autonomista muslimialuetta (ARMM). Hylättyään liittymisen ARMM:n seuraajaksi perustettuun Bangsamoroon (BARMM), Sulusta tuli jälleen osa Zamboangan niemimaata, vaikka virallinen päätös tehtiinkin vasta Filippiinien korkeimman oikeuden käsittelyn (9/2024) jälkeen. Zamboangan niemimaan alueellinen inhimillisen kehityksen indeksi (HDI) on Filippiinien alhaisimpia. Vuonna 2022 HDI oli 0,674 (keskitasoa), ja siihen liittyi ARMM:n alueelta (HDI 0,629) Sulun provinssi. Lähteet Aiheesta muualla Kuvia tai muita tiedostoja aiheesta Zamboangan niemimaa Wikimedia Commonsissa